CELEX: 32008D0889
Language: el
Date: 2008-11-18 00:00:00
Title: 2008/889/ΕΚ: Απόφαση της Επιτροπής, της 18ης Νοεμβρίου 2008 , περί τροποποίησης των αποφάσεων 2002/747/ΕΚ, 2003/31/ΕΚ, 2005/342/ΕΚ, 2005/344/ΕΚ και 2005/360/ΕΚ ώστε να παραταθεί η ισχύς των οικολογικών κριτηρίων απονομής του κοινοτικού οικολογικού σήματος σε ορισμένα προϊόντα [κοινοποιηθείσα υπό τον αριθμό Ε(2008) 6941] (Κείμενο που παρουσιάζει ενδιαφέρον για τον ΕΟΧ)

28.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 318/12
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 18ης Νοεμβρίου 2008
   περί τροποποίησης των αποφάσεων 2002/747/ΕΚ, 2003/31/ΕΚ, 2005/342/ΕΚ, 2005/344/ΕΚ και 2005/360/ΕΚ ώστε να παραταθεί η ισχύς των οικολογικών κριτηρίων απονομής του κοινοτικού οικολογικού σήματος σε ορισμένα προϊόντα
   [κοινοποιηθείσα υπό τον αριθμό Ε(2008) 6941]
   (Κείμενο που παρουσιάζει ενδιαφέρον για τον ΕΟΧ)
   (2008/889/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος (1), και ιδίως το άρθρο 6 παράγραφος 1 δεύτερο εδάφιο,
   Μετά από διαβούλευση με το Συμβούλιο Οικολογικής Σήμανσης της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Η απόφαση 2002/747/ΕΚ της Επιτροπής, της 9ης Σεπτεμβρίου 2002, για τη θέσπιση των οικολογικών κριτηρίων απονομής του κοινοτικού οικολογικού σήματος στους ηλεκτρικούς λαμπτήρες και την τροποποίηση της απόφασης 1999/568/ΕΚ (2) παύει να ισχύει στις 28 Φεβρουαρίου 2009.
            
         
               (2)
            
            
               Η απόφαση 2003/31/ΕΚ της Επιτροπής, της 29ης Νοεμβρίου 2002, για καθορισμό αναθεωρημένων οικολογικών κριτηρίων για την απονομή του κοινοτικού οικολογικού σήματος σε απορρυπαντικά πλυντηρίων πιάτων και την τροποποίηση της απόφασης 1999/427/ΕΚ (3) παύει να ισχύει στις 31 Δεκεμβρίου 2008.
            
         
               (3)
            
            
               Η απόφαση 2005/342/ΕΚ της Επιτροπής, της 23ης Μαρτίου 2005, σχετικά με τον καθορισμό αναθεωρημένων οικολογικών κριτηρίων για την απονομή του κοινοτικού οικολογικού σήματος σε απορρυπαντικά πιάτων (4) παύει να ισχύει στις 31 Δεκεμβρίου 2008.
            
         
               (4)
            
            
               Η απόφαση 2005/344/ΕΚ της Επιτροπής, της 23ης Μαρτίου 2005, για τον καθορισμό οικολογικών κριτηρίων για την απονομή κοινοτικού οικολογικού σήματος σε προϊόντα καθαρισμού γενικής χρήσεως και προϊόντα καθαρισμού εγκαταστάσεων υγιεινής (5) παύει να ισχύει στις 31 Δεκεμβρίου 2008.
            
         
               (5)
            
            
               Η απόφαση 2005/360/ΕΚ της Επιτροπής, της 26ης Απριλίου 2005, για τον καθορισμό οικολογικών κριτηρίων και των σχετικών απαιτήσεων εκτίμησης και εξακρίβωσης για την απονομή κοινοτικού οικολογικού σήματος σε λιπαντικά (6) παύει να ισχύει στις 31 Μαΐου 2009.
            
         
               (6)
            
            
               Σύμφωνα με τον κανονισμό (ΕΚ) αριθ. 1980/2000 διενεργήθηκε εγκαίρως αναθεώρηση των οικολογικών κριτηρίων, καθώς και των σχετικών απαιτήσεων εκτίμησης και εξακρίβωσης, που θεσπίστηκαν με τις αποφάσεις αυτές.
            
         
               (7)
            
            
               Δεδομένου ότι η διαδικασία αναθεώρησης των ανωτέρω αποφάσεων βρίσκεται σε διαφορετικά στάδια, είναι σκόπιμο να παραταθεί η ισχύς των οικολογικών κριτηρίων και των απαιτήσεων κατά 24 μήνες όσον αφορά τις αποφάσεις 2003/31/ΕΚ, 2005/342/ΕΚ και 2005/344/ΕΚ και κατά 14 μήνες όσον αφορά τις αποφάσεις 2002/747/ΕΚ και 2005/360/ΕΚ.
            
         
               (8)
            
            
               Δεδομένου ότι η υποχρέωση αναθεώρησης σύμφωνα με τον κανονισμό (ΕΚ) αριθ. 1980/2000 αφορά μόνο τα οικολογικά κριτήρια και τις απαιτήσεις εκτίμησης και εξακρίβωσης, είναι σκόπιμο να παραμείνουν σε ισχύ οι αποφάσεις 2002/747/ΕΚ, 2003/31/ΕΚ, 2005/342/ΕΚ, 2005/344/ΕΚ και 2005/360/ΕΚ.
            
         
               (9)
            
            
               Πρέπει επομένως να τροποποιηθούν αναλόγως οι αποφάσεις 2002/747/ΕΚ, 2003/31/ΕΚ, 2005/342/ΕΚ, 2005/344/ΕΚ και 2005/360/ΕΚ.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 17 του κανονισμού (ΕΚ) αριθ. 1980/2000,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 5 της απόφασης 2002/747/ΕΚ αντικαθίσταται από το ακόλουθο κείμενο:
   
      «Άρθρο 5
      Τα οικολογικά κριτήρια για την κατηγορία προϊόντων “ηλεκτρικοί λαμπτήρες”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 30 Απριλίου 2010.»
   
   Άρθρο 2
   Το άρθρο 5 της απόφασης 2003/31/ΕΚ αντικαθίσταται από το ακόλουθο κείμενο:
   
      «Άρθρο 5
      Τα οικολογικά κριτήρια για την κατηγορία προϊόντων “απορρυπαντικά πλυντηρίων πιάτων”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Δεκεμβρίου 2010.»
   
   Άρθρο 3
   Το άρθρο 3 της απόφασης 2005/342/ΕΚ αντικαθίσταται από το ακόλουθο κείμενο:
   
      «Άρθρο 3
      Τα οικολογικά κριτήρια για την κατηγορία προϊόντων “απορρυπαντικά πιάτων”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Δεκεμβρίου 2010.»
   
   Άρθρο 4
   Το άρθρο 3 της απόφασης 2005/344/ΕΚ αντικαθίσταται από το ακόλουθο κείμενο:
   
      «Άρθρο 3
      Τα οικολογικά κριτήρια για την κατηγορία προϊόντων “προϊόντα καθαρισμού γενικής χρήσεως και προϊόντα καθαρισμού εγκαταστάσεων υγιεινής”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Δεκεμβρίου 2010.»
   
   Άρθρο 5
   Το άρθρο 4 της απόφασης 2005/360/ΕΚ αντικαθίσταται από το ακόλουθο κείμενο:
   
      «Άρθρο 4
      Τα οικολογικά κριτήρια για την κατηγορία προϊόντων “λιπαντικά”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Ιουλίου 2010.»
   
   Άρθρο 6
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Νοεμβρίου 2008.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 237 της 21.9.2000, σ. 1.
   
      (2)  ΕΕ L 242 της 10.9.2002, σ. 44.
   
      (3)  ΕΕ L 9 της 15.1.2003, σ. 11.
   
      (4)  ΕΕ L 115 της 4.5.2005, σ. 9.
   
      (5)  ΕΕ L 115 της 4.5.2005, σ. 42.
   
      (6)  ΕΕ L 118 της 5.5.2005, σ. 26.